《咏史二首 其一》
宋代·吴名扬

读书慕圣贤，禔躬凛苍昊。世事重且艰，一一萦怀抱。

白日忽西颓，川枯山木槁。鲁阳漫挥戈，杞国忧如捣。

人或诿气数，我独伤伦道。海羽知衔石，冥魂能结草。

昂藏美衣冠，岂忍同屠保。成败难逆料，死生任常造。

天心倘未厌，努力书勋考。

作者简介：抚州金溪人，字叔瞻。度宗咸淳七年进士。历官浙江制干。元兵南侵，文天祥招兵勤王，名扬参预，奏除兵、礼二部架阁，踊跃赴义之举，倾动一时。有《野史》。